b'\n_START_ARTICLE_\nThe Van \xe2\x80\x93 en p\xc3\xb8lsevogn til besv\xc3\xa6r\n_START_SECTION_\nHandling\n_START_PARAGRAPH_\n"Bimbo" har f\xc3\xa5tt sparken som baker, og sl\xc3\xa5r seg sammen med resten av vennene sine som ogs\xc3\xa5 er arbeidsledige. Imidlertid innser han at han m\xc3\xa5 skaffe seg et arbeid og kj\xc3\xb8per derfor en nedslitt varebil og starter et rullende gatekj\xc3\xb8kken. Han tilbyr sin gode venn Larry kompaniskap, men etter en tid starter problemene. N\xc3\xa5r Larrys rolle forandres fra bestevenn til ansatt, skjer det noe med vennskapet. Parallelt med stigende omsetning glir gleden over \xc3\xa5 skape noe sammen over i nagende misunnelse. Etter \xc3\xa5r som arbeidsl\xc3\xb8s, ulmer mindreverdighetsf\xc3\xb8lelsen rett under overflaten for temperamentsfulle Larry.\n_START_SECTION_\nAnmelderne\n_START_PARAGRAPH_\nFilmanmelderne var noe lunkene i sin mottakelse av filmen og den har kun oppn\xc3\xa5dd 38% p\xc3\xa5 Rotten Tomatoes. Den ble omtalt som en \xc2\xabh\xc3\xb8yprofilert skuffelse\xc2\xbb ved Filmfestivalen i Cannes. Den kjente amerikanske filmkritikeren Roger Ebert gav den 3 av 4 stjerner, men mente samtidig at den var den svakeste av de tre filmene i trilogien. Leonard Maltin gav den bare 1,5 av 4 stjerner._NEWLINE_Den fikk terningkast fire av b\xc3\xa5de Dagbladets og VGs anmeldere. VGs filmanmelder beskrev den p\xc3\xa5 en f\xc3\xb8lgende m\xc3\xa5te: \xc2\xabThe Van er med sin humor lett, trivelig underholdning, overrislet av en bitters\xc3\xb8tt snev av alvor\xc2\xbb. Aftenpostens Per Haddal beskrev den som en saftig komedie som mistet en del energi mot slutten.\n_START_SECTION_\nPublikum og \xc3\xb8konomi\n_START_PARAGRAPH_\nDen ble heller ingen publikumssuksess som forventet og innbrakte i overkant av 700 000 dollar USA og i underkant av \xc2\xa3500 000 i Storbritannia. The Commitments, som var den f\xc3\xb8rste filmen i trilogien, innbrakte over 20 ganger s\xc3\xa5 mye ved amerikanske kinoer.'